Korraldus EELNÕU

 28.03.2016

|  |  |
| --- | --- |
| **Välisõhu saasteloa nr L.ÕV.JÄ-37037 muutmine** |   |
|  |  |

1. **ASJAOLUD**

Osaühing Imavere Soojus (registrikood 10455397; Kiigevere tee 5, Imavere küla, Imavere vald, Järva maakond, 72401) esitas 29.02.2016 Keskkonnaametile välisõhu saasteloa muutmise taotluse ja lubatud heitkoguste (edaspidi LHK) projekti, mis registreeriti dokumendihaldussüsteemis numbriga 15-2/16/144. Osaühing Imavere Soojus (edaspidi ka käitis) taotleb katlamaja käitamisel tekkivate saasteainete õhku heitmiseks antud saasteloa muutmist. Välisõhu saasteluba on vajalik vastavalt keskkonnaministri 11.06.2014 määruse nr 20 “Saasteainete heitkogused ja kasutatavate seadmete võimsused, millest alates on nõutav välisõhu saasteluba ja erisaasteluba1” § 2 lg 1, lg 2 p 1, lg 3, lg 4 ja § 3 lg 1. Välisõhu saasteloa muudab välisõhu kaitse seaduse (edaspidi VÕKS) § 85 alusel Keskkonnaamet.

Järvamaa Keskkonnateenistus (alates 01.02.2009 Keskkonnaamet) andis Osaühingule Imavere Soojus 11.04.2005 tähtajatu kehtivusega välisõhu saasteloa nr L.ÕV.JÄ-37037. Käitis taotleb saasteloa muutmist küttekoguste ja heitkoguste suuruse muutumise tõttu.

Keskkonnaameti Harju-Järva-Rapla regioon kontrollis esitatud materjalide sisu vastavust välisõhu kaitse seaduse ja keskkonnaministri 12.11.2013 määrusele nr 66 „Välisõhu saasteloa ja erisaasteloa taotluse ja loa vormid ning loataotluse sisule esitatavad nõuded1". Pärast täienduste tegemist 08.03.2016 vastas LHK projekt määruse nõuetele. Keskkonnaamet algatas taotlusmaterjali alusel välisõhu saasteloa muutmise menetluse, millest teatas Osaühingule Imavere Soojus 10.03.2016 kirjaga.

Lähtudes haldusmenetluse seaduse § 40 sätetest saatis Keskkonnaameti Harju-Järva-Rapla regioon 10.03.2016 kirjaga Osaühingu Imavere Soojus taotluse Imavere Vallavalitsusele seisukoha avaldamiseks. Imavere Vallavalitsus saatis oma nõusoleku välisõhu saasteloa muutmiseks 24.03.2016 Imavere Vallavalitsuse 22.03.2016 korraldusega nr 57.

Keskkonnaameti Harju-Järva-Rapla regioon tegi 10.03.2016 ametlikus väljaandes Ametlikud Teadaanded avalikkusele teatavaks Osaühingu Imavere Soojus välisõhu saasteloa muutmise menetluse algatamise. Avalikustatud taotlusmaterjali kohta ei ole arvamusi laekunud.

Lähtudes haldusmenetluse seaduse § 40 sätetest saatis Keskkonnaamet *xx.xx.2016* Osaühingule Imavere Soojus ja Imavere Vallavalitsusele muudetud välisõhu saasteloa eelnõu ja saasteloa muutmise korralduse eelnõu arvamuse ning seisukohtade kirjalikuks esitamiseks. *Osaühing Imavere Soojus … Imavere Vallavalitsus …*

Keskkonnaameti Harju-Järva-Rapla regioon tegi *xx.xx.2016* ametlikus väljaandes Ametlikud Teadaanded avalikkusele teatavaks Osaühingu Imavere Soojus muudetud välisõhu saasteloa eelnõu ja saasteloa muutmise korralduse eelnõu. Avalikustamisest tulenevaid arvamusi välisõhu saasteloa eelnõu kohta *ei laekunud/laekus xx.xx.2016.*

1. **KAALUTLUSED**

Käesolev Keskkonnaameti korraldus ja sellega muudetav välisõhu saasteluba nr L.ÕV.JÄ-37037 põhineb haldusmenetluse seaduse, välisõhu kaitse seaduse ja selle alamaktide ning teiste keskkonnavaldkonda reguleerivate õigusaktide nõuetel.

Osaühing Imavere Soojus käitis asub aadressil Soojuse tee 1, Imavere küla, Järva maakond. Käitise põhitegevusalaks on auru ja konditsioneeritud õhuga varustamine. Katlamaja nimisoojusvõimsus on 2,26 MW. Kütteks kasutatakse aastas kuni 2254 tonni puitu ja 5 tonni kerget kütteõli. Püüdeseadmeks on 98% efektiivsusega multitsüklon.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 2 lg 1 kohaselt tuleb keskkonnamõju hindamise vajalikkuse eelhinnang anda energeetika valdkonnas tegevuste korral, kui nimisoojusvõimsus on 50-299 megavatti. Osaühingu Imavere Soojus katelde nimisoojusvõimsused on väiksemad, seega ei ole keskkonnamõju eelhindamine vajalik.

Saasteallikast 4,4 km kaugusele jääb kaitstav loodusobjekti Eistvere mõisa park (KLO1200496). Ei ole teada asjaolusid, mille esinemisel ohustaksid Osaühing Imavere Soojus saasteallikast alla lubatud piirväärtusi jäävad õhuheitmete kogused kaitsealuse objekti kaitse-eesmärke. Välisõhu saasteloaga kehtestatavaid loodusobjektidest tulenevaid piiranguid ei ole.

Välisõhu saasteloaga eritingimusi ei seata. Loa omajale rakenduvad kõik asjakohased õigusaktides sätestatud nõuded.

1. **OTSUSTUS**

Lähtudes eeltoodust ja tuginedes välisõhu kaitse seaduse § 85, Keskkonnaameti peadirektori käskkirja 08.05.2014 nr 1-4.1/14/242 Regioonide põhimääruse kinnitamine punktile 1 ning Haldusmenetluse seaduse § 64 lõikele 2 ja § tulenevalt Osaühingu Imavere Soojus 29.02.2016 taotlusest ja korralduses esitatud kaalutlustest Keskkonnaameti peadirektori 08.05.2014 käskkirjale nr 1-4.1/14/242 “Regioonide põhimääruste kinnitamine” lisa 1 “Harju-Järva-Rapla regiooni põhimäärus” punktile 3.5.8

**o t s u s t a n:**

1. Muuta Osaühing Imavere Soojus (registrikood 10163950) tähtajatu kehtivusega välisõhu saasteluba L.ÕV.JÄ-37037.
2. Avalikustada Osaühingu Imavere Soojus välisõhu saasteloa muutmine ametlikus väljaandes Ametlikud Teadaanded.
3. Käesolev korraldus jõustub teatavakstegemisest.
4. Välisõhu saasteluba L.ÕV.JÄ-37037 on kättesaadav internetipõhises andmekogus KLIS <https://eteenus.keskkonnaamet.ee/>.

Korraldust on võimalik vaidlustada halduskohtumenetluse seadustikus ning haldusmenetluse seaduses sätestatud korras, esitades 30 päeva jooksul korralduse teatavakstegemisest vaide loa andjale või kaebuse Tallinna Halduskohtusse.

*(allkirjastatud digitaalselt)*

Sulev Vare
juhataja
Harju-Järva-Rapla regioon

Saata: Osaühing Imavere Soojus, Imavere Vallavalitsus, Keskkonnainspektsioon.

Marit Kivisild
välisõhu spetsialist

Harju-Järva-Rapla regioon